Marleen Hutchful

Marleen Anmortsoo Hutchful (née Mensah; 27 kọ́yànsun 1986 – 11 Afinplọnsun 2022)yin Aihundatọ́ Ghanavi yọnnu de. E sọawuhia to Aihundida televizion ji Ghana tọn (Things We Do for Love) mẹ.
Bẹjẹeji gbẹzan etọn po wehọmẹ po
Marleen Anmortsoo Mensah yin jiji to Accra to àzán 27 kọ́yànsun 1986. Mẹjitọ́ etọn lẹ wẹ Cyril Neeborquaye po Renate Ilse Mensah po. E yi wehọmẹ dokọ etọn to Ghana International School(GIS) enẹgodo e yi wehọmẹ alavọ (Ashesi University). E mọ gbedewema yi to wehọmẹ alavọ (Ashesi University) to nupinplọn gando anadide na ajọwiwa.
Azọ́n mẹdetiti etọn tọn
Hutchful wazọ́n taidi Anadenanutọ́ ajọ́wiwa tọn to azọnwhe Amazing-U to ghana. E sọ wazọ́n taidi anadenanutọ́ na nuwiwa lẹ to azọnwhe DreamOval tọn. Enẹgodo e wazọ́n taidi mẹplọ́ntọ́ to wehọmẹ (Beacon College International) tọn.
Things We Do For Love
Hutchful kọnawudopọ́ to Aihundida Ghana tọn  Things We Do For Love to 2000 bo yi adà "Lois"  tọn wa. Adà he e yiwa to Aihundida lọ mẹ yin adà jọja yọnnu ghanavi de tọn. E doalọ to Aihundida to kọndopọ́ mẹ hẹ Adjetey Annan, he yin yinyọnẹn taidi Pushe.
Gbẹzan mẹdetiti etọn
Hutchful wlealọ bo tindo viyọnnu Awe. Asu etọn wẹ Claud Kweku Ampoful Hutchful. Viyọnnu yetọn lẹ wẹ:Elaine Ewuresi Hutchful po Claire Renate Kuukua Hutchful po. Klistiani wẹ é yin.
Okú etọn
Hutchful basi matintọ to àzán widopotọ́ Afinplọnsun 2022 na azọ̀n (myeloid leukemia) tọn. E yin didi to Ghana to àzán 27 Afinplọnsun 2022 to tẹ́pá (Lashibi Funeral Home) to Accra.
 Alọdlẹdonu lẹ